Sten Konow

__NOTOC__
**Sten Konow** (født 17. april 1867 i Sør-Aurdal i Oppland, død 29. juni 1948 i Oslo) var en norsk indolog og universitetslærer.

## Slekt
Sten Konow var bror av maleren Karl Konow. Hans datter Agnes var gift med iranisten Georg Morgenstierne.

## Liv
Konow ble student i 1884 og *[[cand. mag.]]* i 1891, etter at han en tid hadde studert i Halle og en tid tjenestegjort ved universitetsbiblioteket i Kristiania. 1890–91 utga han *[[Norsk Lomme-Konversations-Lexikon]]*. Etter embetseksamen reiste han tilbake til Halle for å fortsette studiet av indisk filologi, særlig under Pischel, og tok doktorgraden der i 1893 på et arbeid om *[[Sāmavidhānabrāhmana]]*.

1894–96 var Konow ansatt ved det kongelige bibliotek i Berlin. Han vendte deretter tilbake til Norge, og ble ansatt som stipendiat i indisk filologi ved universitetet i Kristiania fra 1896. Fra 1899 var han dosent i samme fag.

I 1900 ble han ansatt som assistent ved Linguistic Survey of India. I denne stillingen arbeidet han først i Chamberley i England, fra 1903 i Kristiania. Høsten 1906 ble han som *Government Epigraphist for India*, og besøkte i de følgende årene Burma, Bengal, United Provinces, Bombay Presidency, Madras og Kasjmir, og deltok i utgravningene ved Sarnath i nærheten av Varanasi. Høsten 1908 vendte han tilbake til Kristiania og overtok igjen dosentstillingen i indisk filologi.

Konow ble snart utnevnt til professor ved det nytopprettede universitetet i Hamburg, før han i 1919 overtok stillingen som professor i indisk språk og historie ved universitetet i Kristiania.

## Virke
Sten Konow beskjeftiget seg med studiet av eldre indisk litteratur, samt buddhistisk litteratur og prakrit-litteratur. Sammen med Karl Fischer var han 1898–99 redaktør for ukebladet *[[Ringeren]]* og for det offisielle verket om Norge til verdensutstillingen i Paris i 1900. Han bidro til en rekke bind av *[[Linguistic Survey of India]]*. I skandinaviske og utenlandske tidsskrifter skrev han en god del mindre avhandlinger og anmeldelser, særlig i *[[Nordisk Tidsskrift]]*, *[[Samtiden]]*, *[[Maal og Minne]]*, *[[Kunst og Kultur]]*, *[[Zeitschrift der Deutschen Morgenländischen Gesellschaft]]*, *[[Hamburgische Forschungen]]*, *[[Journal of the Royal Asiatic Society]]*, *[[Indian Antiquary]]* og *[[Ephigraphia Indica]]*. Han utga *Catalogue of the Library of the Director General of Archæology* (1908) og utarbeidet avsnittet «Das indische Drama» i *[[Grundriss der indo-arischen Philologie]]*.

Konow bidro også til å spre kunnskap om India for et skandinavisk publikum. Han skrev om «Indien i det nittende aarhundrede» i *Det Nittende Aarhundrede* (1920) og om «Indiens religioner» i *Illustreret religionshistorie* (1923). Han oversatte *En bunt indiske eventyr* til norsk.

## Verker
* *Ørken og oase: det inderste Asien i nutid og fortid* (1912)
* *Indien unter der englischen Herrschaft* (1915)
* *Khotansakische Grammatik* (1941)
* *India: land og folk* (1944)
* *Kautalya Studies* (1945)
* *En bunt indiske eventyr* (1946)

## Referanser


## Kilder
* Dines Andersen: «Konow, Sten», i *[[Salmonsens konversationsleksikon]]*, 2. utg., Bind XIV, s. 439. København, J. H. Schultz, 1923.

## Litteratur
* Nils Johan Ringdal: *Georg Valentin von Munthe af Morgenstiernes forunderlige liv og reiser*. Oslo: Aschehoug, 2008.

## Eksterne lenker
* 
* 
* Digitaliserte bøker av Konow og om Konow hos Nasjonalbiblioteket